תאריה כפי שהופיעו בכתובות היו: "לידי אצילה", "הגדולה לשבחים", "אם המלך", "גבירת כל שתי הארצות", "אשת המלך" ו"אשתו הראשית של המלך".
פסלים וכתובות.
איסטנופרט ידועה מתוך מספר כתובות ופסלים קטנים. אין תיעוד רב שלה לפני השנה ה-25 למלכותו של רעמסס השני. רוב האזכורים שלה קשורים בבניה – הנסיכים רעמסס, חאמוואסט ומרנפתח.
בת של בנה חמסוואט נקראה על שמה (לעיתים מכונה איסטנופרט השלישית), ייתכן והיא הייתה אשתו של מרנפתח, לא הדודה שלה איסטנופרט השנייה. ייתכן גם שבת אפשרית של מרנפתח נקראה באותו שם.
WWE 2K19
WWE 2K19 הוא משחק היאבקות מקצועית שיצא בשנת 2018. המשחק פותח בשיתוף פעולה בין חברת Yuke's לחברת Visual Concepts והופץ על ידי חברת 2K Sports. המשחק יצא באופן גלובלי ב-9 באוקטובר 2018 לפלטפורמות Microsoft Windows, פלייסטיישן 4 ו-Xbox One. המשחק הוא המשחק העשרים בסדרת המשחקים של ה-WWE (שישי תחת הפצתם של WWE 2K).
משחקיות.
מצבי משחק.
המשחק החזיר את מצב המשחק של "ארון התצוגה" (באנגלית: Showcase mode), כשהפעם יתמקד בקריירה של המתאבק דניאל בריאן. זהו מצב המשחק הראשון מאז גרסת ההרחבה למשחק WWE 2K17. שחקנים יוכלו לקחת שליטה על 11 רגעים/קרבות שונים בקריירה של בריאן, כשאחד מהם כולל את קרב הבכורה שלו נגד ג'ון סינה בתוכנית Velocity.
במצב המשחק MyPlayer Towers, מתאבקים או מתאבקים שהשחקן יצר יוכלו להשתתף באתגרים במצב אונליין או במצב אופליין. אחד מה-Towers קשור ל"אתגר המיליון דולר", שבו השחקן חייב לשרוד כמות מסוימת של קרבות בפעם אחת, ללא חידוש כוחות של המתאבק במשחק. אתגרים יומיים ואתגרים של אירועי שלם וצפה גם כן יהיו במשחק.
שיווק.
ב-15 ביוני 2018, 2K הכריזו על המשחק WWE 2K19. שלושה ימים לאחר מכן, הם ערכו מסיבת עיתונאים כשהמתאבק AJ סטיילס מוצג כמי שמפורסם על כריכת המשחק. כמו כן, הם הודיעו על "אתגר המיליון דולר", שבו שחקנים המשחקים במשחק יוכלו לזכות בפרס הנכסף.
ב-25 ביוני 2018, מתאבק העבר של ה-WWE, ריי מיסטריו הוכרז כאחד משתי דמויות הבונוס של ההזמנה המוקדמת. ב-9 ביולי 2018, רונדה ראוזי הוכרזה כדמות הבונוס השנייה של ההזמנה המוקדמת.
ב-25 ביולי 2018, 2K חשפו את גרסת האספנים של המשחק אשר תהיה מבוססת על מתאבק העבר, ריק פלייר, תחת השם "Wooooo! Edition". בדומה למשחקים הקודמים, המשחק יכלול גרסת העתק של המשחק המקורי אשר תשמש כגרסת דלוקס ולשחקן תהיה אפשרות לקבל גישה למשחק ארבעה ימים מוקדם יותר, בנוסף לפריטים מסוימים הקשורים לריק פלייר. כמה מהדברים אשר תכלול גרסה זו הם: 2 דמויות הבונוס של ההזמנה המוקדמת (ריי מיסטיריו ורונדה ראוזי), גרסת שנת 2002 של אנדרטייקר, ריקי סטימבוט, רודי פייפר, דאסטי רודס ורנדי סאבאג', הגלימה של פלייר מרסלמניה 24 ושל בתו של ריק, שארלוט פלייר מרסלמניה 32. כמו כן, הארינה של האירוע סטארקייד 1983 גם כן תהיה במשחק.
במהלך השבועות של חודשי אוגוסט וספטמבר 2018, WWE 2K עלו לשידור בערוץ היוטיוב הרשמי שלהם וחשפו את הרוסטר אשר יכלל במשחק. המנחים של חשיפת הרוסטר היו רוסב ולאנה שאירחו בכל אחד משלושת השבועות זוג מתאבקים אחרים: בשבוע הראשון את The B-Team (בו דאלאס וקורטיס אקסל), בשבוע השני את לוק גאלוס וקארל אנדרסון ובשבוע השלישי את סזארו ושיימוס. ב-13 בספטמבר 2018, 2K שחררו טריילר רשמי על המשחקיות של המשחק, ובו נראו מצבי משחק שונים כמו מצב משחק בעל מתאבקים עם ראש גדול, גרסה זומבית לטריפל H, קרב "בית הזוועות" עם בריי וויאט. שבוע לאחר מכן, פסקול המשחק שוחרר בשידור עם הניו דיי, אליאס והראפר Wale. כל שיר בפסקול נבחר על ידי מתאבק WWE והכיל אמנים מוכרים כמו אמינם, פוסט מאלון, מטאליקה, פול אאוט בוי ועוד.
ביקורות.
WWE 2K19 קיבל ביקורות חיוביות מהמבקרים לפי Metacritic (אתר אינטרנט האוסף ביקורת בין היתר על משחקי וידאו).
מיטשל זלצמן מהאתר IGN שיבח את המשחק על שיפוץ מצב המשחק MyCareer וחזרתו של מצב המשחק ה-Showcase, אך מנגד קיבל ביקורת שלילית עקב דבריהם של צוות השידור ותיקוני באגים כלליים הדורשים שיפור.
ישראל באירוויזיון 2011
ישראל באירוויזיון 2011 השתתפה עם השיר Ding Dong בביצוע של דנה אינטרנשיונל בעיר דיסלדורף, במדינת גרמניה.
לפני האירוויזיון.
קדם אירוויזיון 2011.
קדם-אירוויזיון 2011 הייתה תחרות שירים, שנועדה לבחור את השיר שייצג את ישראל בתחרות אירוויזיון 2011.
בנובמבר 2010 חשפה רשות השידור חלק מתוכניותיה לבחירת השיר שייצג את ישראל בתחרות האירוויזיון 2011, שחזרה לערוץ הראשון, לאחר שיצאה מכלל שליטה בשנה שעברה.
ב-28 בדצמבר 2010 הודיעה רשות השידור שבקדם אירוויזיון ישתתפו מספר אמנים במטרה לבחור את הנציג שייצג את ישראל בתחרות האירוויזיון 2011. רשות השידור פתחה בקול קורא לאמנים להגיש מועמדות לקדם אירוויזיון.
הקדם אירוויזיון שודר ב-8 במרץ והתקיים בהיכל התרבות ראשון לציון בהנחיית שירי מימון ואקי אבני ומנחת הגרין רום לוסי אהריש.
במהלך הימים שלאחר מכן, רשות השידור פנתה למספר אמנים במטרה שישתתפו בקדם בין השמות שעלו ולדי בלייברג, מאיה בוסקילה ולהקת אורפנד לנד שויתרו על השתתפות.
בנוסף, אמנים שתואמים לתנאים יוכלו גם להגיש מועמדות להשתתף בקדם. האמנים התבקשו להגיש 2–3 שירים לוועדה, שבחרה 8–12 שירים וזמרים בסך הכל להשתתפות בקדם.
ב-8 בפברואר הכריזה רשות השידור על המועמדים הסופיים לקדם בשל נסיבות משפחתיות מצערות ולדי בלייברג נאלץ לפרוש מהקדם ובמקומו נכנס הזמר עדי צ'זרה, אך לבסוף השיר של צ'זרה נפסל כי מילות השיר התפרסמו בשנת 2008.
כשבוע לפני התחרות נחשפו שירי הקדם. השיר שזכה בקדם הוא השיר Ding Dong של דנה אינטנשיונל, זוכת אירוויזיון 1998.
שלב הניקוד.
ניקוד השירים התבצע על ידי 3 ועדות שיפוט אזוריות הממוקמות ברחבי הארץ. כל ועדה חילקה לשירים נקודות על-פי המדרג הבא: 1, 2, 3, 4, 5, 6, 7, 8, 10 ו-12 נקודות.
ניקוד הוועדה שמונתה על ידי רשות השידור הוכפלה ב-10 נקודות מהניקוד הבסיסי של הוועדות האזוריות על-פי האופן הבא: 10, 20, 30, 40, 50, 60, 70, 80, 100 ו-120 נקודות.
ניקוד הצופים הוכפל ב-12 נקודות מהניקוד הבסיסי של הוועדות האזוריות על-פי האופן הבא: 12, 24, 36, 48, 60, 72, 84, 96, 120 ו-144 נקודות.
באירוויזיון.
חצי גמר.
ישראל השתתפה בחצי גמר השני והופיעה ה-12 בסדר ההופעה, אחרי מקדוניה ולפני סלובניה. בתום ההצבעה ישראל לא העפילה לגמר.
את'ריום
איתריום
אית'ריום
סנובסק (ראיון)
טייצ'יב
חואן ולדז
חואן ואלדס
#הפניה חואן ולדס
זנבתן חלודי
זְנַבְתָּן חֲלֻדִּי (בעבר נקרא זְנַבְתָּן חַדְגּוֹנִי ;שם מדעי: Nebrius ferrugineus) הוא מין כריש יחידי בסוגו ממשפחת המפרקתניים המצוי במימי האזור האינדו פסיפי ברחבי שוניות אלמוגים מהים האדום ומזרח אפריקה עד לפולינזיה.
הזנבתן מזכיר במראהו את מפרקתן הבינים אך קטן ממנו. הוא יכול להגיע לאורך של 3.2 מ' והוא בעל גוף גלילי עם ראש גדול בעל עיניים קטנות בקצהו העליון וחוטם עגלגל. כריש זה בניגוד למיני כרישים אחרים מסוגל לנשום בעודו נח על הקרקעית ולא שוחה והסנפירים והזנב מותאמים לשכיבה ולהיאחזות בקרקעית. צבע הכריש אדמדם עד כחול-אפור עם בטן בהירה.
לכריש לסתות מלאות שיניים גדולות מאוד המותאמות לאכילת טרף קשה גוף כמו סרטנאים כמו סרטנים ולובסטרים, רכיכות ובמיוחד תמנונים שונים, אלמוגים, קווצי עור ודגי שונית כמו בתרניים, סיכניים וצניניתיים, אותם הוא צד בלילות. הכריש עצמו נטרף בידי כרישי שונית גדולים כמו כריש שורי, פטישן פגום-חרטום וידוע שהוא טרפם של כריש לימוני וכריש טיגריסי.
Time's Up (ארגון סביבתי)
Time’s Up הוא ארגון להגנת הסביבה שהוקם בשנת 1987 במטרה לעזור לחנך את תושבי ניו יורק בנוגע למודעות סביבתית. אחד המוקדים העיקריים של פעילות הארגון הוא קידום תחבורה שאיננה מזהמת את הסביבה, על ידי תמיכה ברכיבה על אופניים. פעילויות נוספות של הארגון כוללות סיוע במימון תעשיית מוניות מונעת-אדם בניו יורק ולקיחת חלק פעיל בשמירה על גנים קהילתיים. לאחרונה, הארגון תמך בתנועת כיבוש וול סטריט ובמוזיאון MoRUS שבלואר איסט סייד. הארגון מנוהל באופן מלא על ידי מתנדבים (נכון ל-2012 - בארגון למעלה מ-150 מתנדבים). כמו כן, הארגון מפעיל צוות לצילום תיעודי. ד"ר מיכאל נאש, מנהל ספריית מחקר באוניברסיטת ניו יורק, כתב כי: "Time’s Up נמצאת במרכז דור חדש של פעילים פוליטיים בניו יורק".
היסטוריה.
שנים מוקדמות.
הארגון הסביבתי Time’s Up נוסד בניו יורק בשנת 1987. מאז 1991, הארגון פועל למעל קידום כלי רכב היברידיים ורכיבה על אופניים. מדי חודש, הארגון עורך אירוע רכיבה על אופניים לאור הירח בסנטרל פארק כדי להעלות את המודעות להגנת הסביבה. אירועים אלו יוצרים סביבה בטוחה עבור אנשים כך שיוכלו לרכב יחד. האירועים עוזרים לקדם יוממות ולעלייה המתמשכת מדי בשנה של רכיבה על אופניים.
בשנת 1992, הארגון סייע ל-Green Apple Map, אשר תיעד 145 אתרים ברחבי ניו יורק שהשפיעו על הסביבה. הארגון השיק קמפיין להחזרת שטחים ציבוריים ממכוניות, כולל בסנטרל פארק, תוך דגש על רחובות ללא כלי רכב ועידוד פיתוח תשתית בת-קיימא.